Bobäckinpuron ratasilta

Bobäckinpuron ratasilta on Rantaradan ratasilta Luoman kylässä Kirkkonummella, noin 700 metriä lakkautetusta Luoman rautatieasemasta Helsinkiin päin. Silta on valmistunut vuonna 1900, ja se on Väyläviraston rautateiden museosiltakokoelman vanhin silta. Tyypiltään silta on kiviholvisilta.Liikenneviraston sillat, 2016, s. 122

Suomessa rautatieliikenne alkoi 1860-luvulla ja aluksi pieniaukkoiset sillat tehtiin puusta kivisten maatukien varaan. Suomen rataverkolla on Väyläviraston 2020 siltatilaston mukaan 69 kiviholvisiltaa.  Rautateiden museosiltakokoelmassa Bobäckinpuron ratasilta edustaa ennen ensimmäistä maailmansotaa valmistuneita (– 1914) siltoja, joita Liikenneviraston vuoden 2016 siltatilaston mukaan oli kaikkiaan 43; näistä 17 oli kivisiltoja ja muut teräs- tai teräsbetonisiltoja.Liikenneviraston sillat, 2016, s. 127

Bobäckinpuron ratasilta on rakentamisajalleen tyypillinen. Kiviholvisilta on perustettu puupaaluille. Sillan jännemitta on kolme metriä ja hyödyllinen leveys kymmenen metriä.Liikenneviraston sillat, 2016, s. 2 Kokonaispituutta sillalla on 12,8 metriä.

Bobäck bäcken (epävirallinen suomennos Luomanpuro) on Vitträskin laskupuro.

 Lähteet 


 Viitteet 

 Aiheesta muualla 

Luokka:Suomen rautateiden museosillat
Luokka:Suomen kivisillat
Luokka:Holvisillat
Luokka:Kirkkonummen rakennukset ja rakennelmat
Luokka:Kirkkonummen liikenne